Fasteignalán í íslenskum krónum telst vera lán tengt erlendum gjaldmiðlum í skilningi laga um fasteignalán ef tekjur lántaka eru í öðrum gjaldmiðli en lánið eða ef lántaki er með lögheimili erlendis.  Eftir sem áður þurfa lántakar að vera með lögheimili á Íslandi og eru lánin veitt til kaupa eða endurfjármögnunar á húsnæði til eigin nota. Samkvæmt lögunum eru lán tengd erlendum gjaldmiðlum skilgreind með eftirfarandi hætti (í 11. tölul. 4. gr. laga nr. 118/2016):
Lán tengt erlendum gjaldmiðli er:   Tilgreint í eða bundið öðrum gjaldmiðli en tekjur neytenda eða eignir, sem hann ætlar til að endurgreiðslu lánsins, eða  Tilgreint í eða bundið öðrum gjaldmiðli en gjaldmiðli þess aðildarríkis sem neytandi er búsettur í við lántöku. Lán sem falla undir framangreinda skilgreiningu eru að ýmsu leyti frábrugðin hefðbundnum húsnæðislánum í skilningi laganna og fela slíkar lánveitingar m.a. í sér annars konar upplýsingaskyldu og skilyrði um greiðslumat.